BA:ไฮซีซั่นเกาะสมุยดัน Q3/59 โตแกร่งแนะนำ”ซื้อ”ราคาเป้าหมาย 29.25 บาท
BA:ไฮซีซั่นเกาะสมุยดัน Q3/59 โตแกร่ง แนะนำ"ซื้อ"ราคาเป้าหมาย 29.25 บาท
7 พ.ย. 2559

บล.บัวหลวง ระบุในบทวิเคราะห์วันนี้ (7พ.ย.) ว่า บริษัท การบินกรุงเทพ จำกัด (มหาชน) หรือ BA จำนวนนักท่องเที่ยวต่างชาติกลับมาเติบโตแข็งแกร่งในไตรมาส 3/59 หลังชะลอตัวลงในไตรมาส 2/59 ข้อมูลจากกรมการท่องเที่ยวแสดงให้เห็นว่าจำนวนนักท่องเที่ยวต่างชาติขยายตัวเพิ่มขึ้น 13% เทียบช่วงเดียวกันของปีก่อน มาอยู่ที่ 8.2 ล้านคนในไตรมาส 3/59 ซึ่งเติบโตดีขึ้นจากอัตราการเติบโตที่ 8% เทียบช่วงเดียวกันของปีก่อน ในไตรมาส 2/59 
ในขณะที่ตัวเลขผู้โดยสารโดยรวมในระหว่างเดือน ก.ค.-ก.ย. ของ AOT ปรับตัวเพิ่มขึ้น 13% เทียบช่วงเดียวกันของปีก่อน ซึ่งได้แรงหนุนจากการเติบโตของจำนวนผู้โดยสารระหว่างประเทศและผู้โดยสารในประเทศ (เพิ่มขึ้น 13% เทียบช่วงเดียวกันของปีก่อน และ 12% เทียบช่วงเดียวกันของปีก่อน ตามลำดับ)
คาด BA จะรายการกำไรสุทธิไตรมาส 3/59 ที่ 583 ล้านบาท เพิ่มขึ้น 1% เทียบช่วงเดียวกันของปีก่อน และพลิกกลับจากขาดทุนสุทธิในไตรมาส 2/59 หากไม่รวมคาดการณ์กำไรจากอัตาแลกเปลี่ยนที่ 52 ล้านบาท กำไรหลักไตรมาส 3/59 คาดว่าจะอยู่ที่ 531 ล้านบาท เพิ่มขึ้น 33% เทียบช่วงเดียวกันของปีก่อน และ 79% เทียบไตรมาสก่อนหน้า โดยมีปัจจัยหลักเบื้องหลังการเติบโตของกำไรหลักที่แข็งแกร่งดังนี้  
1) จำนวนผู้โดยสารที่เพิ่มขึ้น (ทั้ง เทียบช่วงเดียวกันของปีก่อน และ เทียบไตรมาสก่อนหน้า), 2) ค่าโดยสารเฉลี่ยสูงขึ้น (เทียบไตรมาสก่อนหน้า) และ 3) ต้นทุนน้ำมันเครื่องบินที่ต่ำลง (ทั้ง เทียบช่วงเดียวกันของปีก่อน และ เทียบไตรมาสก่อนหน้า) จำนวนผู้โดยสารรวมของ BA ไตรมาส 3/59 คาดว่าจะปรับตัวเพิ่มขึ้น 10% เทียบช่วงเดียวกันของปีก่อน  และ 16% เทียบไตรมาสก่อนหน้า มาอยู่ที่ 1.4 ล้านคน ซึ่งได้แรงหนุนจากช่วงไฮซีซั่นของการท่องเที่ยวที่เกาะสมุย (ดูรายละเอียดที่รูปภาพ 2 และ 3)
เนื่องจาก BA เป็นสายการบินที่ให้บริการเต็มรูปแบบให้กับผู้โดยสารทั่วโลกผ่านทางพันธมิตรสายการบิน ดังนั้นเราคาดว่าบริษัทจะได้รับผลกระทบเพียงเล็กน้อยจากการปราบปรามทัวร์ศูนย์เหรียญ โดยผู้โดยสารชาวจีนของ BA คิดเป็นเพียง 4% ของผู้โดยสารรวมเท่านั้น
นอกจากนี้บริษัทยังคงขยายเส้นทางการบินใหม่อย่างต่อเนื่องในปีนี้ซึ่งน่าจะเป็นอีกปัจจัยหนุนการเติบโตของจำนวนผู้โดยสาร คาดว่าจำนวนผู้โดยสารยังคงมีแนวโน้มเติบโต เทียบช่วงเดียวกันของปีก่อน ไปจนถึงไตรมาส 4/59 และคาดว่ากำไรหลักไตรมาส 4/59 จะยังขยายตัวต่อเนื่อง เทียบช่วงเดียวกันของปีก่อน อย่างไรก็ตามเราคาดว่ากำไรหลักไตรมาส 4/59 ของ BA จะอ่อนตัวลง เทียบไตรมาสก่อนหน้า จากช่วงโลว์ซีซั่นของการท่องเที่ยวที่เกาะสมุยและค่าใช้จ่ายพนักงานที่สูงขึ้น (การบันทึกเงินโบนัสของพนักงาน)